**გ ა ნ ა ც ხ ა დ ი**

**2023 წლის საუკეთესო პრაქტიკის პროგრამაში მონაწილეობაზე**

**ლაგოდეხის მუნიციპალიტეტი**

1. **პრაქტიკის/ინიციატივის სათაური:**

 ,,ახალგაზრდები მომავლისთვის“

1. **თემატიკა:**

 ახალგაზრდული პოლიტიკის განხორციელება და ახალგაზრდების ჩართულობის ხელშეწყობა.

1. **პრაქტიკის/ინიციატივის ავტორი/ინიციატორი:**

 ლაგოდეხის მუნიციპალიტეტის მერია (ს/კ:233144987)

1. **მუნიციპალიტეტის ზოგადი მონაცემები:**

ლაგოდეხის მუნიციპალიტეტი მდებარეობს აღმოსავლეთ საქართველოში, კახეთის მხარეში. ესაზღვრება აზერბაიჯანის რესპუბლიკა, დასავლეთით - ყვარელის მუნიციპალიტეტი, ჩრდილოეთით - დაღესტნის ავტონომიური რესპუბლიკა, სამხრეთით ესაზღვრება სიღნაღისა და გურჯაანის მუნიციპალიტეტები.

ლაგოდეხის მუნიციპალიტეტის ფართობია 890,2 კმ². ტერიტორიის 38 979 ჰექტარი მოდის სასოფლო-სამეურნეო სავარგულებზე, რაც შეადგენს მთლიანი ტერიტორიის 44%-ს. ლაგოდეხის მუნიციპალიტეტი გამოირჩევა მდიდარი ბუნებით. მუნიციპალიტეტის ტერიტორიაზე ტყეს უკავია 41 162 ჰექტარი (46%).

ლაგოდეხის მუნიციპალიტეტში არის 15 ადმინისტრაციულ-ტერიტორიული ერთეული, მათ შორის: ლაგოდეხი და 67 სოფელი. მუნიციპალიტეტის ტერიტორიის თითქმის მესამედი ლაგოდეხის ეროვნული პარკის დაცულ ტერიტორიებს უკავია.

ლაგოდეხის მუნიციპალიტეტის მოსახლეობა 40 900 ადამიანს შეადგენს და ბოლო 10 წლის განმავლო¬ბაში 2%-ით შემცირდა. მოსახლეობის 14% ცხოვრობს ქალაქ ლაგოდეხში, ხოლო 86% - სოფლად, მამაკაცები მოსახლეობის – 50.9% შეადგენენ, ხოლო ქალები – 49.1%.

მუნიციპალიტეტში შეინიშნება რთული დემოგრაფიულიული მდგომარეობა. უარყოფითია როგორც მოსახლეობის მიგრაციის, ისე ბუნებრივი მატების დინამიკა. რეგიონში შეინიშნება როგორც ბუნებრივი ასევე მექანიკური (მიგრაცია) კლება. დემოგრაფიულ მდგომარეობაზე უარყოფით გავლენას ახდენს შიდა და გარე მიგრაცია. მიგრაციული პროცესები, ძირითადად, გამოწვეულია რთული სოციალური მდგომარეობით და დასაქმების მცირე პერსპექტივით. შრომისუნარიანი მოსახლეობა სამუშაოს საძიებლად, ძირითადად, საქართველოს დიდ ქალაქებში და საზღვარგარეთ მიემგზავრება.

1. **მუნიციპალიტეტის მახასიათებლები**:

შიდა ფაქტორები, რომელიც, გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, წარმოადგენს როგორც საჯარო მოხელეთა კვალიფიკაცია კონკრეტულ საკითხთან მიმართებით, ასევე ფინანსური რესურსები და ტექნიკური შესაძლებლობები, ასევე ბოლო პერიოდში მუნიციპალიტეტში განხორციელებული ის ქმედითი ნაბიჯები, რამაც საფუძველი ჩაუყარა ახალგაზრდული პოლიტიკის განვითარებას ადგილობრივ დონეზე. რაც შეეხება გარე ფაქტორებს ეს შეიძლება იყოს მუნიციპალურ საქმიანობაზე გავლენის მქონე სხვა ფაქტორები, როგორიც არის დონორ ორგანიზაციებთან, სამოქალაქო და არასამთავრობო სექტორთან მჭიდრო და პოზიტიური თანამშრომლობა, რაც მეტად გამჭვირვალეს და დემოკრატიულს ხდის მუნიციპალიტეტის ამა თუ იმ საქმიანობას. ამასთან, სექტორთშორისი თანამშრომლობა, შესაძლებლობას იძლევა, გაცილებით მოკლე დროში, დავძლიოთ ის გამოწვევები, რომლის დაძლევაც მხოლოდ ადგილობრივი ფინანსური და ადამიანური რესურსით შეუძლებელია.

მუნიციპალიტეტისათვის ძლიერ მხარეს წარმოადგენს, ხედვა, რომელიც გააჩნია ადგილობრივი ახალგაზრდების გააქტიურების და მათი გადაწყვეტილების პროცესებში, ჩართულობის ხელშემწყობი პოლიტიკის გატარებით. ადგილობრივი თვითთმართველობა ქმნის ახალგაზრდებისთვის ისეთ გარემოს, სადაც ხელშეწყობილია არაფორმალური განათლების განვითარება, ახალგაზრდების კომპეტენციების გაძლიერება, მათი ცნობიერების ამაღლება, აქტიურ მოაქალაქეებად ჩამოყალიბება და გადაწყვეტილების მიღების პროცესში ჩართულობა.

1. **პრაქტიკის/ინიციატივის მოკლე აღწერა:**

ახალგაზრდობა ჩვენი ქვეყნის უმნიშვნელოვანესი რესურსია, ქვეყნის განვითარებაში მათი როლი უდიდესია. პრობლემა რომელსაც გასულ წლებში ახალგაზრდები აწყდებოდნენ, იყო , რომ ახალგაზრდების დიდი ნაწილი არ მონაწილეობდა ახალგაზრდებისთვის მნიშვნელოვანი გადაწყვეტილების მიღების პროცესში. მუნიციპალიტეტში არსებობდა ახალგაზრდების მცირე ჯგუფები, რომლებიც ერთდროულად სხვადასხვა აქტივობებში მონაწილეობდნენ. დაბალი სამოქალაქო ჩართულობის მიზეზებად სამოქალაქო აქტივობის მნიშვნელობების გაუცნობიერებლობა, ჩართულობის მექანიზმების შესახებ ინფორმაციის არქონა და სხვა ფაქტორები მიიჩნეოდა. დაბალი სამოქალაქო აქტივობის გამო, სარისკო ქცევებისადმი (სიგარეტი, ალკოჰოლი,ტექნოლოგიები) მიდრეკილება გაიზარდა. ასევე გაიზარდა მიგრაციის განზრახვა ახალგაზრდებში, რაც უკავშიორდება უკეთესი ცხოვრებისა და უკეთესი განათლების ხელმისაწვდომობის შესაძლებლობების ძიებას. ლაგოდეხის მუნიციპალიტეტის მერიამ მიზნად დაისახა, ადგილობრივ დონეზე ახალგაზრდების ჩართულობის გაძლიერება გადაწყვეტილების მიღების პროცესში“, რაც შესაძლებელი იქნება თითოეულ ადმინისტრაციულ ერთეულებში ახალგაზრდული საბჭოების ფორმირებით. ახალგაზრდების ჩართულობის ხელშეწყობა პრობლემის გადაჭრისა და გადაწყვეტილების მიღების პროცესში, გაზრდის ახალგაზრდების თავდაჯერებულობას და საკუთარი თემის მიმართ პასუხისმგებლობას.

 ვინაიდან, ადგილობრივ ორგანოებს, როგორც ახალგაზრდებთან ყველაზე დაახლოებულ ინსტიტუტებს, განსაკუთრებული როლი ენიჭებათ ახალგაზრდულ პოლიტიკის განხორციელებაში და ხელშეწყობაში, ლაგოდეხის მუნიციპალიტეტში გადაწყდა ისეთი მექანიზმის შემუშავება, რაც მუნიციპალიტეტის მაშტაბით ახალგაზრდების დიდ ნაწილს გააერთიანებდა ერთი მიზნის გარშემო და ჩართავდა გადაწყვეტილების მიღების პროცესებში.

მუნიციპალიტეტში **შეიქმნა ერთ-ერთი ყველაზე დიდი და განსხვავებული სტრუქტურის მქონე ორდონიანი ახალგაზრდული საბჭო,** რაც გულისხმობს თემის ახალგაზრდულ საბჭოს და მერის სათათბირო ორგანოს ახალგაზრდულ მრჩეველთა საბჭოს. თითოეულ საბჭოს ჰყავს ლიდერი და წევრები. ,,თემის ახალგაზრდულ საბჭოში“ შეუზღუდავი რაოდენობით ერთიანდებიან თემში მცხოვრები 14-29 წლამდე ახალგაზრდები და თავად ირჩევენ ლიდერს, რომელიც მათი წარმომადგენელია მერის სათათბირო ორგანო ,,ახალგაზრდულ მრჩეველთა საბჭოში“. ყოველივე ზ/აღნიშნული ხელს უწყობს ადგილობრივ დონეზე ახალგაზრდების ჩართულობის გაძლიერებას გადაწყვეტილების მიღების პროცესში, მათი მოტივაციის ზრდას და მუნიციპალიტეტში არსებული ახალგაზრდული პრობლემებისა და გამოწვევების მოგვარებას.

ლაგოდეხის მუნიციპალიტეტში შექმნილი ორდონიანი ახალგაზდული საბჭო დღეს 300-მდე ახალგაზრდას აერთიანებს.

 **განხორციელებული პრაქტიკის/კონკრეტული ინიციატივის დეტალური აღწერა:**

ლაგოდეხის მუნიციპალიტეტმა ახალგაზრდული საბჭოების ფორმირების მიზნით, რომლის უმთავრესი მიზანი ადგილობრივ დონეზე, ახალგაზრდების ჩართულობის გაძლიერება იყო, 2022 წლის 11 ივლისს, ურთიერთთანამშრომლობის მემორანდუმი გააფორმა ,,სოლიდარობის ფონდ პლ საქართველოსთან“. მემორანდუმის თანახმად, მხარეებმა გაიზიარეს ,,ადგილობრივი თვითმმართველობის შესახებ ევროპული ქარტიის სულისკვეთება და აღიარეს მოქალაქეთა მონაწილეობის უფლება ადგილობრივ პრობლემების გადაწყვეტაში, ამდენად შეთანხმდნენ , რომ ახალგაზრდული საბჭოების ფორმირებისას გამოყენებული იქნებოდა გეო-კითხვარი, ატვირთული, სპეციალურ პროგრამულ უზრუნველყოფაში - LopiAsk ინსტრუმენტის საშუალებით participatoryhub.ge-ზე, რაც კიდევ უფრო დემოკრატიულს და გამჭვირვალეს გახდიდა მიმდინარე პროცესებს.

2022 წლის 9 აგვისტოს ლაგოდეხის მუნიციპალიტეტის მერმა გამოსცა ბრძანება ლაგოდეხის მუნიციპალიტეტის მერიასა და "სოლიდარობის ფონდი PL საქართველოში"შორის გაფორმებული ურთიერთთანამშრომლობის მემორანდუმის ფარგლებში,"ერთობლივი დაგეგმვის გეო-კითხვარის" პროცესის კონტროლის მიზნით, სამუშაო ჯგუფის შექმნის შესახებ. ჯგუფის ხელმძღვანელობა დაევალა მერის მოადგილეს, ხოლო შემადგენლობაში შევიდნენ მერიის, საკრებულოს და არასამთავრობო სექტორის წარმომადგენლები.

 ჯგუფმა შეიმუშავა სამოქმედო გეგმა, რომელიც დაგეგმილ ვადაში განახორციელა:

|  |  |  |  |  |
| --- | --- | --- | --- | --- |
| N | აქტივობა | დრო | პასუხისმგებელი პირი | აღწერა |
| 1. | საინფორმაციო კამპანია | 5.09.2022 – 25.09.2022 | 1. ჯგუფის წევრები2. მერიის პიარის სამსახური3. რესურს ცენტრი4. მუნიციპალიტეტის არასამეწარმეო არაკომერციული იურიდიული პირები5. დამოუკიდებელი ცხოვრების ცენტრი6. კოლეჯი აისის ადმინისტრაცია | მომზადდება და გავრცდელდება ანიმაციური რგოლი, სოციალურ ქსელში კითხვარის შესახებ გავრცელება ინფორმაცია, მუნიციპალიტეტში პოპულარულ ფეისბუქ გვერდებზე დაიდება კითხვარის შესახებ ინფორმაცია, ასევე ჩიტა სამომხმარებლო ჩატებში გადაზიარდება კითხვარის შესახებ ინფორმაცია.  |
| 2.  | საკონსულტაციო შეხვედრები | 13.09.2022 14.09.202215.09.202218.09.2022 19.09.202220.09.2022 | ჯგუფის წევრები:1. ცოდნისკარი-ვარდისუბანი:

ნინო ბატიაშვილი,შორენა ხაჩიაშვილი;1. შრომა-ჰერეთისკარი:

თამარი წიქარიშვილი,ეკა ლეკიაშვილი;1. ლელიანი-აფენი

ქეთინო ტალახაძემაკა მოდებაძე,ნანა ნერსეზაშვილი.1. მაწიმი -ნინიგორი, კართუბანი, ჭიაური -ნინო ბატიაშვილი, მაკა მოდებაძე
2. კაბალი, ბაისუბანი, გიორგეთი, ფონა, - ნინო ბატიაშვილი, ქეთევან ტალახაძე
3. ლაგოდეხი - ეკა ლეკიაშვილი
 | საკონსულტაციო შეხვედრები გაიმართება მუნიციპალიტეტის 15 ლოკაციაზე სათემო ცენტრების და სკოლების ბაზაზე, დამსწრე აუდიტორია იქნებიან ახალგაზრდები, სკოლის დირექტორები, აქტიური მასწავლებლები, წარმომადგენლები, სპეციალისტები და სათემო ლიდერები. შეხვედრაზე განხილული იქნება საინფორმაციო კამპანია და კითხვარის შევსების პროცედურები.  |
| 3.  | შუალედური შედეგების გაანალიზება | 22.09.2022 | კითხვარზე პერიოდულ მონიტორინგს ახორციელებს ჯგუფის წევრი ირაკლი ბიწაძე, მოწვდილ ინფორმაციას გააანალიზებს სამუშაო ჯგუფი  | მონაცემების ანალიზის საფუძველზე, შემდგომი დამატებითი აქტივობების დაგეგმვა. შეხვედრები სკოლებში და ახალგაზრდების თავშეყრის ადგილებში. |
| 4. | საბოლოო შედეგების შეჯამება-გაანალიზება | 26.09.2022-28.09.2022 | სამუშაო ჯგუფი | საბოლოო მონაცემების ანალიზი. |
| 5. | ლიდერებისა და ახალგაზრდული საბჭოს წევრების გამოვლენა/არჩევა | 1.10.2022-10.11.2022 | სამუშაო ჯგუფის წევრები, ახალგაზრდული საბჭოს წევრები | კითხვარის საშუალებით გამოვლენილი ლიდერებიდან 15 თემის ლიდერის შერჩევა.  |
| 6.  | სამართლებრივი დოკუმენტების შემუშავება | 1.11.2022 -10.11.2022 | სამუშაო ჯგუფი, მერია, საკრებულო. | საბჭოს ფორმირებისა და შემდგომი საქმიანობისთვის ყველა საჭირო სამართლებრივი დოკუმენტის შემუშავება/დამტკიცება |

 **განხორციელებული აქტივობები:**

* პრობლემის ანალიზის საფუძველზე მომზადდა სპეციალური კითხვარი, რომელიც აიტვირთა სპეციალურ პროგრამულ უზრუნველყოფაში LopiAsk ინსტრუმენტზე participatoryhub.ge; (იხ.დანართი). პროგრამა საშუალებას იძლევა ერთი გაჯეტიდან შეივსოს ერთი აპლიკაცია. აპლიკაციის შინაარსი მოიცავს როგორც ახალგაზრდული საჭირებების კვლევას, ისე ახალგაზრდულ საბჭოში გაწევრიანების თანხმობას და სასურველი ლიდერის კანდიდატისთვის მხარდაჭერას, აპლიკაცია ასევე იძლევა საშუალებას ტერიტორიული პრინციპის დაცვით, დაინახო და შეაფასო რომელ ადმინისტრაციულ ერთეულში ახალგაზრდების როგორი აქტივობაა, რაც გაძლევს დამატებითი ღონისძიებების გატარების საშუალებას. შედეგად, დემოკრატიული ღირებულებების დაცვით, გამჭვირვალედ და მიუკერძოებლად, მუნიციპალიტეტის თითოეულ ადმინისტრაციულ ერთეულში გამოიკვეთა ახალგაზრდული საბჭოს წევრობის მსურველი კანდიდატები და თემის საბჭოს ლიდერები.
* განხორციელდა მაშტაბური საინფორმაციო კამპანია: მომზადდა და გავრცელდა საინფორმაციო სტატია და ანიმაციური ვიდეორგოლი სოციალურ მედიაში; (იხ. ინფორმაცია ლინკზე)
* ჩატარდა საჯარო კონსულტაციები სოფლებში/თემებში სულ - 15 საკონსულტაციო შეხვედრა. (იხ. ფოტომასალა)
* დამტკიცდა ,,ახალგაზრდული საბჭოს დებულება“ .
* ლაგოდეხის მუნიციპალიტეტის საკრებულოს 2022 წლის 27 დეკემბრის N31 დადგენილებით დამტკიცდა ,,ლაგოდეხის მუნიციპალიტეტის ახალგაზრდული საბჭოების ინიციატივების დაფინანსების/თანადაფინანსების და მისი განხორციელების წესი“. რომლის მიზანია ლაგოდეხის მუნიციპალიტეტში შექმნილი ახალგაზრდული საბჭოების და მათი ინიციატივების მხარდაჭერა. პროგრამის განხორციელების მიზნით, 2023 წლის ადგილობრივ ბიუჯეტში, ასახული იქნა - 55 000 ლარი.
* 2023 წელს მუნიციპალიტეტის მერიაში სექტორთშორისი თანამშრომლობის ფარგლებში შექმნილმა სპეციალურმა კომისიამ მოიწონა - ახალგაზრდული საბჭოების მიერ ინიცირებული 11 პროექტი, საიდანაც 9 ინდივიდუალურად თემის ახალგაზრდული საბჭოს მიერ იყო წარმოდგენილი, ხოლო 2 პროექტი, 6 თემის ახალგაზრდული საბჭოს გაერთიანებული იდეას წარმოადგენდა.

2023 წლის ბოლომდე ყველა პროექტი განხორციელებული იქნება. ინიცირებული პროექტების უმრავლესობა შეეხებოდა სოფლებში/თემებში ახალგაზრდული სივრცეების/თავშეყრის ადგილების გამოყოფას და მის აღჭურვას, ასევე კინოთეატრის აღდღენის და მისთვის ახალი სიცოცხლის მინიჭების იდეას, ასევე ჯანსაღი ცხოვრების წესის პოპულარიზაციას ახალგაზრდებში და ა.შ. აღნიშნული იდეების გასახორციელებლად, ახალგაზრდული საბჭოს წევრებმა შეძლეს როგორც მუნიციპალური დაფინანსების მოპოვება, ასევე სხვადასხვა დონორი ორგანიზაციიდან მცირე გრანტების მობილიზება, რომელიც სწორედ ზ/აღნიშნული გამოწვევის საპასუხოდ გამოიყენეს. მუნიციპალიტეტი მუშაობს ყველა მოწონებული პროექტის განხორციელებაზე, რომელიც მ/წლის ბოლომდე აუცილებლად დასრულდება.

მნიშვნელოვანია სექტორთაშორისი თანამშრომლობა, რადგან ახალგაზრდობის წინაშე არსებულ გამოწვევათა დაძლევა შეუძლებელია მხოლოდ ერთი სექტორის, თუნდაც ხელისუფლების ძალისხმევით. აუცილებელია ახალგაზრდობის საკითხებზე მომუშავე სხვადასხვა დაინტერესებული მხარეების გაერთიანება და მათ შორის პარტნიორობისა და თანამშრომლობის დამყარება, ამ მიმართულებით მუნიციპალიტეტმა უკვე გადადგა მყისიერი ნაბიჯები.

 **კარგი მაგალითებია:**

* ლაგოდეხის მუნიციპალიტეტმა,  საქართველოს ადგილობრივ თვითმმართველობათა ეროვნული ასოციაციის, გაეროს განვითარების პროგრამასთან (UNDP) პარტნიორობით და ევროკავშირის დაფინანსებით განხორციელებული პროექტის ფარგლებში, მონაწილეობა მიიღო გამოცხადებულ საგრანტო კონკურსში, რომლის მიზანი იყო მუნიციპალიტეტებში კარგი მმართველობის ხელშეწყობა და მუნიციპალური მომსახურების ხარისხის გაუმჯობესება. 2022 წლის 15 სექტემბერს მუნიციპალიტეტმა წარადგინა საპროექტო განაცხადი, რომლის მთავარი იდეა იყო, ქალაქში ინოვაციური ახალგაზრდული სივრცის ,,მედიათეკის“ მოწყობა. მედიათეკა, ტრადიციული ბიბლიოთეკის ალტერნატიული ფორმაა, სადაც მოქალაქეებს, განსაკუთრებით კი ახალგაზრდებს, შეეძლებათ თანამედროვე ტექნიკით აღჭურვილ სივრცეში წიგნების კითხვა, მუშაობა, სხვადასხვა შეხვედრების, პრეზენტაციების, ღონისძიებების გამართვა, ფილმების ჩვენება და არაფორმალური განათლების ინოვაციურ გარემოში მიღება. საპროექტო განაცხადმა მოწონება დაიმსახურა, რომლის შედეგადაც მუნიციპალიტეტმა მიიღო გრანტი ნატურით - 20 000 ლარის ღირებულების ტექნიკა, სივრცის აღჭურვისთვის. მუნიციპალიტეტმა, გრანტი მიიღო, ასევე ,,სოლიდარობის ფონდი პლ საქართველოდან“. მათი გუნდის შეფასებით, სოლიდარობის აკადემიის მონაწილეების გამარჯვებულ საპროექტო წინადადებად მიჩნეული იქნა ლაგოდეხის მუნიციპალიტეტის საპროექტო იდეა ,,ახალგაზრდები მომავლისთვის“. მიღებული გრანტი - 6000 ლარის ტექნიკა, მოხარდა ახალგაზრდული ინოვაციური სივრცის ,,მედიათეკის“ აღჭურვას. მედიათეკის ავეჯით აღჭურვა განხორციელდა ადგილობრივი ბიუჯეტის ფარგლებში, ხოლო შენობის ინფრასტრუქტურული სამუშაოები დააფინანსა ევროკავშირმა. სექტორთშორისი თანამშრომლობის ფარგლებში, ლაგოდეხს დღეს აქვს ერთ-ერთი გამორჩეული და ინოვაციური ახალგაზრდული სივრცე - მედიათეკა, რომელიც დიდი პოპულარობით სარგებლობს ახალგაზრდებში და უამრავ ლექციას, სემინარს და აქტივობას მასპინძლობს თვის განმავლობაში.
* მუნიციპალიტეტი, თანამშრომლობს ყველა იმ ორგანიზაციასთან, რომელიც ლაგოდეხში თუ ქვეყნის მაშტაბით ახალგაზრდული სფეროს განვითარებისათვის მუშაობს, პირველი მნიშვნელოვანი შედეგი, რაც ამ პროცესების კვალდაკვალ მიმდინარეობდა ახალგაზრდული საბჭოს წევრებისთვის არაფორმალური განათლების მიღების შესაძლებლობა იყო, ამდენად დაიგეგმა და განხორციელდა სხვადასხვა თემატური ლექცია/სემინარები: პროექტების წერის უნარების განვითარებაზე, გუნდურ მუშაობაზე, დეპრესიასა და შფოთზე, ადგილობრივი თვითმმართველობის ჩართულობის მექანიზმებზე, პროფესიის სწორად შერჩევაზე, განათლების მნიშვნელობაზე, ბულინგისა და ოჯახში ძალადობის სხვადასხვა ფორმაზე, გარემოსდაცვით საკითხებზე და სხვა.
* 2023 წლის 6 სექტემბერს, გაეროს განვითარების პროგრამა UNDP-ის და ევროკავშირის მხარდაჭერით ჩატარდა ყველაზე მაშტაბური ახალგაზრდული ფესტივალი ,,ადამიანი და პლანეტა“, რომელსაც 150-მდე ახალგაზრდა დაესწრო და მიიღო მონაწილეობა სხვადასხვა შემეცნებით თუ გასართობ ღონისძიებებში, რომლის ძირითადი გზავნილები იყო ადამიანის უფლებების, თანასწორობის, სოციალური ინკლუზიის და კლიმატის ცვლილებებთან დაკავშირებული ქმედებების მნიშვნელობა ადამიანის უფლებებზე დაფუძნებული საზოგადოების ჩამოყალიბებაში და ევროპული ინტეგრაციის მიღწევაში.
* გაეროს განვითარების პროგრამა UNDP-ის და ევროკავშირის მხარდაჭერით განხორციელდა ახალგაზრდების დაწერილ პიესაზე, რომლის შინაარსი პერსონალური მონაცემების დაცვის საკითხს შეეხებოდა, თოჯინური სპექტაკლის დადგმა. თოჯინური სპექტაკლის პრემიერა ა/წლის 6 სექტემბერს შედგა და უპრეცედენტო მაყურებელი (500- მდე) დაესწრო, მათ შორის უმეტესობა ახალგაზრდა, ამავე პროექტის ფარგლებში ახალგაზრდებს ჩაუტარდათ ტრენინგი, სადაც სპეციალურად მათთვის მოწვეული იყო სპიკერი პერსონალური მონაცემების დაცვის სამსახურიდან, ტრენინგს 60-მდე ახალგაზრდა დაესწრო.
* გაეროს განვითარების პროგრამა UNDP-ის მხარდაჭერით ახალგაზრდებისთვის ჩატარდა ხატვის მასტერკლასი ,,ადამიანის უფლებებზე“, სადაც 80-მდე ახალგაზრდამ მიიღო მონაწილეობა და საკუთარი თვალით დანახული ადამიანის სხვადასხვა უფლება, ნამუშევრებით გადმოსცა.
* ადგილობრივი ბიუჯეტის ფარგლებში დაფინანსდა შემეცნებითი ექვსკურსიები: ჯომარდობა არაგვზე და დაშბაშის კანიონის მონახულება, სადაც 130-მდე ახალგაზრდამ მიიღო მონაწილეობა.
* ლაგოდეხის ნაკრძლის ტერიტორიაზე, ჩატარდა ფეინთბოლის ჩემპიონატი, სადაც 80-მდე ახალგაზრდა მონაწილეობდა.
* ადგილობრივი ბიუჯეტის ფარგლებში მოეწყო 2 მაშტაბური ახალგაზრდული ფესტივალი: ნაყინის და ფერების ფესტივალი, რომლის დაორგანიზების პროცესშიც თავად ახალგაზრდები იყვნენ ჩართულნი. ორივე ფესტივალი იმდენად მაშტაბური აღმოჩნდა, რომ მასში მონაწილეობა მიიღო როგორც ლაგოდეხელმა 1000-ობით ახალგაზრდამ, ასევე სხვა მუნიციპალიტეტის ახალგაზდებმაც.
* 12 აგვისტოს ახალგაზრდების საერთაშორისო დღესთან დაკავშირებით, ახალგაზრდული საბჭოს წევრების ინიციატივით და მუნიციპალიტეტის მხარდაჭერით გაიმართა ფესტივალი, სახელწოდებით : ,,ახალგაზრდული საღამო“. ფესტივალი მოიცავდა როგორც გასართობ შემეცნებით აქტივობებს, ისე სამაგიდო თამაშებს და კინოჩვენებას, სადაც 500-მდე ახალგაზრდა მონაწილეობდა.
* ახალგაზრდული საბჭოების ინიციატივით და მუნიციპალიტეტის მხარდაჭერით მოეწყო არაერთი, Crowdfunding კამპანია, საქველმოქმედო ღონისძიება, დასუფთავების და გამწვანების აქცია, სადაც ახალგაზრდები ერთიანდებოდნენ საერთო მიზნის, საზოგადოებრივი პრობლემის გარშემო და ცდილობდნენ საკუთარი წვლილი შეეტანათ ამა თუ იმ გამოწვევის მოგავრებაში.
* განსაკუთრებული ყურადღება დაეთმო განათლების წახალისებას, ადგილობრივ ბიუჯეტში მობილიზებული იქნა თანხები, წარმატებული სტუდენტების ერთჯერადი წახალისებისთვის. 45-მა წარმატებულმა სტუდენტმა ისარგებლა 1000 ლარიანი სტიპენდიით, ხოლო 131 -მა ახალგაზრდამ რომელიც გახდა სტუდენტი მიიღო წახალისება, შემდეგნაირად: ოქროსმედაალოსანმა - 600 ლარი, ვერცხლისმედალოსანმა -500 ლარი და ყველა სხვამ - 400 ლარი.
* ადგილობრივი თვითმმართველობის დაფინანსებით და მხარდაჭერით მოეწყო აბიტურიენტების წვეულება last bel fatty, სადაც 300 -მდე აბიტურიენტი დაესწრო, მათთვის მოწვეულები იყვნენ ცნობილი მომღერლები და დიჯეი. წვეულება დისკოტეკით და გრანდიოზული ფოიერვერკით დასრულდა.
* 2023 წელს ლაგოდეხში დაფუძნდა პარაოლიმპიური სპორტის სახეობა ,,ბოჩა“, სადაც შშმ ახალგაზრდებს საშუალება მიეცათ კვირაში ორჯერ ქალაქის ადაპტირებულ სპორტულ დარბაზში ევარჯიშათ, მოეწყოთ საჩვენებელი და გასვლითი თამაშები. მ/წელს ბოჩას გუნდმა 2 გასვლითი თამაში მოაწყო - სიღნაღში და თბილისში. აღსანიშნავია, რომ ლაგოდეხის ბოჩას გუნდი მე-2 ადგილის მფლობელი გახდა, ქ.თბილისში ბოჩას ფედერაციის მიერ ორგანიზებულ მაშტაბურ ჩემპიონატზე. დღეს ლაგოდეხის ბოჩას გუნდში - 20 მდე ახალგაზრდა ერთიანდება.
* მუნიციპალიტეტმა 2023 წელს განახორციელა 24 ინფრასტრუქტურული პროექტი, რომელიც სწორედ ახალგაზრდების ინტერესებიდან მომდინარეობდა და სერვისებზე ხელმისაწვდომობას ზრდას უწყობდა ხელს. ესენი იყო მუნიციპალიტეტის სხვადასხვა თემში, სკვერების, ღია ფიტნეს მოედნების, სპორტული ინფრასტრუქტურის, სათამაშო მოედნების მოწყობა.

დასახული გეგმის წარმატებით განხორციელება განაპირობა, გადაწყვეტილების მიმღები პირის უშუალო ჩართულობამ, ჯგუფში ჩართული სხვადასხვა სექტორის და პროფესიის ადამიანების ერთობლივმა მუშაობამ.

1. **მიღწეული შედეგი და დადებითი გავლენა:**

ლაგოდეხის მუნიციპალიტეტში შეიქმნა განსხვავებული სტრუქტურის მქონე **ორდონიანი ახალგაზდული საბჭო,** სადაც მუნიციპალიტეტში მცხოვრები 300 -მდე ახალგაზრდა გაერთიანდა, საბჭოს წევრებმა ხმათა უმრავლესობით თავად აირჩიეს თემის - 15 ლიდერი.

ახალგაზრდული საბჭოების ფორმირებამ და ზ/აღნიშნულმა აქტივობებმა დადებითი გავლენა მოახდინა მუნიციპალიტეტის ახალგაზრდული პოლიტიკის ჩამოყალიბებაზე. მუნიციპალიტეტის სხვადასხვა დასახლებაში მცხოვრები ახალგაზრდები გაერთიანდნენ, გაიცნეს და ერთად განახორციელეს არაერთი პროექტი, რამაც მათ გუნდურად მუშაობის გამოცდილება შესძინა, მიეცათ არაფორმალური განათლების მიღების შესაძლებლობა, დაიწყეს ფიქრი ახალგაზრდული პრობლემების იდენტიფიცირებასა და მისი მოგვარების შესაძლო გზებზე, ახლო კომუნიკაცია დაამყარეს ცენტრალური და ადგილობრივი ხელისუფლების თანამდებობის პირებთან/წარმომადგენლებთან, სამოქალაქო სექტორთან, არასამთავრობო ორგანიზაციებთან და დონორებთან, ისწავლეს პროექტების წერა და ფინანსების მოძიება, ჩაერთნენ საზოგადოებრივ საქმიანობაში და გადაწყვეტილების მიღების პროცესებში, რამაც თავის მხრივ დადებითი გავლენა მოახდინა ისეთ გამოწვევებზე, როგორიცაა: სარისკო ქცევებისადმი (სიგარეტი, ალკოჰოლი, თამაშები) მიდრეკილება, გაჯეტებისადმი გადამეტებული დამოკიდებულება, მიგრაცია, სამოქალაქო ჩართულობის დაბალი მაჩვენებლის ზრდა.

ამჟამად მიმდინარეობს თემის ახალგაზრდული საბჭოს ლიდერების ხელახალი არჩევნები (დებულების თანახმად ლიდერი აირჩევა 1 წლის ვადით) სპეციალურ პროგრამულ უზრუნველყოფაში LopiAsk ინსტრუმენტზე participatoryhub.ge სპეციალურ პლათფორმის გამოყენებით, ახალგაზრდების აქტივობა და წევრთა მსურველების მზარდი რიცხვი, კიდევ ერთხელ ცხადყოფს პროექტის წარმატებას.

ახალგაზრდული პოლიტიკის ხელშეწყობის მიზნით, დემოკრატიულ ღირებულებებზე დაფუძნებულმა აქტივობებმა, ახალგაზრდებში, მუნიციპალიტეტისადმი განსაკუთრებული დნობა გამოიწვია, რამაც გაზარდა მათი სურვილი სამოქალაქო ჩართულობისადმი.

1. **მიღებული გამოცდილება და გაკეთებული დასკვნები:**

წარმატების განმსაზღვრელი ფაქტორია მუნიციპალიტეტის ხელმძღვანელი პირების ჩართულობა სიახლეებისა და ახალი პროგრამების დანერგვის ნაწილში. ასევე მუნიციპალიტეტის თანამშრომლების ჩართულობა ყოველგვარი დამატებითი ანაზღაურების გარეშე, მუნიციპალიტეტის მჭიდრო და აქტიური თანამშრომლობა არასამთავრობო სექტორთან, დონორ ორგანიზაციებთან, სამოქალაქო სექტორის წარმომადგენლებთან, რამაც შექმნა სექტორთშორისი თანამშრომლობის კარგი მაგალითები. სწორად დაგეგმილი აქტივობები, სადაც ახალგაზრდების ჩართულობის მაჩვენებელი და როლი იქნა გათვალისწინებული. შედეგად მუნიციპალიტეტმა მიიღო განსხვავებული მოდელის მქონე მოქალაქეთა ჩართულობის ინსტიტუტი, რომელიც დემოკრატიულ ღიირებულებებზეა დაფუძნებული.

* **ინფორმაცია პრატიკის/ინიციატივის მდგრადობის შესახებ**

**ა) პროექტის შედეგად მუნიციპალური სერვისის მიწოდებაში ასახული ცვლილება;**

მუნიციპალურ პროგრამებში ასახულია ახალგაზრობის ხელშეწყობის სხვადასხვა ღონისძიება და აქტივობა.

**ბ) პროექტის შედეგად ადგილობრივ ბუჯეტში ასახული ცვლილება;**

2024 წლის ბიუჯეტში დაგეგმილია 108200 ლარი, ახალგაზრდული პოლიტიკს ხელშეწყობის მიზნით.

**გ) მოსახლეობის მხარდაჭერა;**

პროექტს უკვე ჰქონდა და აქვს მნიშვნელოვანი მხარდაჭერა მოსახლეობიდან, რაც გამოიხატება მშობლების და პედაგოგების აქტიურ ჩართულობაში. მოსახლეობა აქტიურად უჭერს მხარს ახაგაზრდების მხრიდან დაგეგმილ Crowdfunding კამპანიას და თავის წილ ფინანსურ რესურს სწირავს ახალგაზრდებს ამა თუ იმ გამოწვევის დასაძლევად. მშობლები ყოველთვის დადებითად აფასებენ მუნიციპალიტეტის დაგეგმილ ღონისძიებებს და შვილებთან ერთად აქტიურად ერთვებიან სხვადასხვა კამპანიაში.

**დ) შეტანილია თუ არა პროექტი მომავალი წლის ბიუჯეტში;**

დიახ.

1. **საკრებულოს როლი:**
* **პროექტის/ინიციატივის დაგეგმვის, განხორციელების, შედეგების შეფასების საკითხში;**
* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში საკრებულოში არსებული ფრაქციების დამოკიდებულება ამ პრაქტიკის / ინიციატივის მიმართებაში გახლდათ დადებითი. საკრებულოსთან თანამონაწილეობით იგეგმება ახალგაზრდული პოლიტიკის ხელშემწყობი ყველა ღონისძიება, რაც გამოხატულია არაერთ დამტკიცებულ პროგრამაში, რომლის გადამოწმებაც შესაძლებელია საკანონმდებლო მაცნეზე, კონკრეტული დადგენილების მოძიებით.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

2024 წლის ბიუჯეტში გათვალისწინებული იქნება:

 55 000 ლარი- ლაგოდეხის მუნიციპალიტეტის ახალგაზრდული საბჭოების ინიციატივების დაფინანსების/თანადაფინანსებისათვის.

 16 000 ლარი - ახალგაზრდული პოლიტიკის ხელშეწყობისთვის, სხვადასხვა აქტივობის დასაფინანსებლად, მათ შორის არაფორმალური განათლების ხელშეწყობისა და შემეცნებითი ექვსკურსიებისთვის.

ბიუჯეტში გათვალისწინებული იქნება თანხა -სპოტული, კულტურული და საგანმანათლებლო აქტივობებისთვის, ახალგაზრდული ინფრასტრუქტურის განვითარებისთვის, ტრენაჟორები, სპორტული მოედნები, სკვერები და ა.შ. საგანმანათლებლო პროგრამების დაფინანსებისთვის, წარმატებული სპორტსმენების დაჯილდოებისთვის, შშმ ახალგაზრდების სოციალიზაციისა და ხელშეწყობისთვის და ა.შ.

ახალგაზრდული პოლიტიკის ხელშეწყობისა და განვითარების მიზნით, აქტიური თანამშრომლობა გაგრძელდება სახელმწიფო ორგანოებთან, დონორებთან, პარტნიორ ორგანიზაციებთან, სამოქალაქო და სათემო ორგანიზაციებთან.

საკრებოლოსთან ერთად შემუშავდება ახალი ინიციატივები ახალგაზრდული პოლიტიკის მხარდასაჭერად.

1. **საკონტაქტო ინფორმაცია:**
* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);

ნინო ბატიაშვილი - მერის მოადგილე - ტელ 599856265 – ninaiuristi@gmail.com

* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

**ჯონდო მდივნიშვილი** - მერი - ტელ: 595901551 -jmdivnishvili@gmail.com

1. **თანდართული დოკუმენტების/მასალების სია**

* მემორანდუმი;
* გეო ანკეტა ვიზუალიზაციისთვის მატერიალური ფორმით;
* სამუშაო ჯგუფის შექმნის ბრძანება;
* სამუშაო ჯგუფის შედეგების შეჯამების ოქმი;
* ახალგაზრდული საბჭოს დებულება;
* საპროექტო იდეის განაცხადი;
* წერილი სოლიდარობის ფონდიდან პროექტის დაფინანსების თაობაზე;
* ანიმაციური ვიდეორგოლის ლინკი <https://fb.watch/h4pD0uuHOF/>
* საკონსულტაციო შეხვედრების ამსახველი ფოტო მასალა;
* დადგენილების პროექტი ,,ლაგოდეხის მუნიციპალიტეტის ახალგაზრდული საბჭოების ინიციატივების დაფინანსების/თანადაფინანსების და მისი განხორციელების წესის შესახებ“.
* მერის ბრძანებები საბჭოების ინიცირებული პროექტების დაფინანსებაზე
* ფოტომასალა განხორციელებული აქტივობების შესახებ